**NÁVRH**

**Zákon**

z ... 2021,

**ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 543/2002 Z. z. o ochrane prírody a krajiny v znení zákona č. 215/2007 Z. z., zákona č. 525/2003 Z. z., zákona č. 364/2004 Z. z., zákona č. 205/2004 Z. z., zákona č. 587/2004 Z. z., zákona č. 15/2005 Z. z., zákona č. 479/2005 Z. z., zákona č. 24/2006 Z. z., zákona č. 359/2007 Z. z., zákona č. 454/2007 Z. z., zákona č. 515/2008 Z. z., zákona č. 117/2010 Z. z., zákona č. 145/2010 Z. z., zákona č. 408/2011 Z. z., zákona č. 207/2013 Z. z., zákona č. 180/2013 Z. z., zákona č. 311/2013 Z. z., zákona č. 506/2013 Z. z., zákona č. 35/2014 Z. z., zákona č. 198/2014 Z. z., zákona č. 324/2014 Z. z., zákona č. 314/2014 Z. z., zákona č. 91/2016 Z. z., zákona č. 125/2016 Z. z., zákona č. 240/2017 Z. z., zákona č. 310/2018 Z. z., zákona č. 177/2018 Z. z., zákona č. 284/2018 Z. z., zákona č. 150/2019 Z. z., zákona č. 221/2019 Z. z., zákona č. 356/2019 Z. z., zákona č. 74/2020 Z. z. a zákona č. 356/2019 Z. z. sa mení a dopĺňa takto:

1. V § 65a sa za písmeno zf) vkladá nové písmeno zg), ktoré znie:

„zg) prevádzkuje múzeum, výskumnú stanicu a botanickú záhradu Tatranského národného parku.“

Doterajšie písmeno zg) sa označuje ako písmeno zh).

1. Za § 104h sa vkladá § 104i, ktorý vrátane nadpisu znie:

„§ 104i

Prechodné ustanovenia k úpravám účinným od 1. januára 2022

Zlučuje sa príspevková organizácia Štátne lesy Tatranského národného parku Tatranská Lomnica s príspevkovou organizáciou Štátna ochrana prírody Slovenskej republiky. Štátna ochrana prírody Slovenskej republiky sa od 1. januára 2022 stáva právnym nástupcom Štátnych lesov Tatranského národného parku Tatranská Lomnica a na ňu prechádzajú všetky práva a povinnosti, právomoci a pôsobnosť vrátane zriaďovateľskej funkcie k múzeu, výskumnej stanici a botanickej záhrade. Kde sa vo všeobecne záväzných právnych predpisoch a zmluvných vzťahoch okrem prechodných ustanovení používajú slová „Štátne lesy Tatranského národného parku Tatranská Lomnica“ vo všetkých gramatických tvaroch, rozumie sa tým „Štátna ochrana prírody Slovenskej republiky“ v príslušnom gramatickom tvare. Majetok štátu, pohľadávky a záväzky, ktoré mali v správe Štátne lesy Tatranského národného parku Tatranská Lomnica k 1. januáru 2022, prechádzajú do správy Štátnej ochrany prírody Slovenskej republiky. Práva a povinnosti vyplývajúce zo štátnozamestnaneckých vzťahov, z pracovnoprávnych vzťahov a z iných právnych vzťahov štátnych zamestnancov a zamestnancov Štátnych lesov Tatranského národného parku Tatranská Lomnica prechádzajú k 1. januáru 2022 na Štátnu ochranu prírody Slovenskej republiky. Štátna ochranu prírody Slovenskej republiky je povinná voči štátnym zamestnancom a zamestnancom, ktorých vzťahy naň prešli, dodržiavať kolektívnu zmluvu, ktorá sa na nich vzťahovala pred 1. januárom 2022, a to až do skončenia jej účinnosti. Funkcia riaditeľa Štátnych lesov Tatranského národného parku Tatranská Lomnica zaniká k 1. januáru 2022, čím sa skončí a uplynie jeho funkčné obdobie. Nároky štátnych zamestnancov a zamestnancov vyplývajúce z prechodu práv a povinností uspokojí Štátna ochranu prírody Slovenskej republiky. Výročnú správu Štátnych lesov Tatranského národného parku Tatranská Lomnica za rok 2021 zverejní na svojom webovom sídle Štátna ochranu prírody Slovenskej republiky.“

**Čl. II**

Tento zákon nadobúda účinnosť 1. januára 2022.